
Nr. 53501-00315-00-2026 i Regj. Themeltar 
Nr. 00-2026- 586 i Vendimit (96)

VENDIM

NË EMËR TË REPUBLIKËS

Kolegji Penal i Gjykatës së Lartë i përbërë nga gjyqtarët:

Ilir PANDA	           Kryesues
Sokol BINAJ       	Anëtar
Sandër SIMONI       	Anëtar
			 
sot në datë 26.05.2026, mori në shqyrtim në dhomë këshillimi, çështjen penale nr. 53501-00315-00-2026, që i përket:

KËRKUES:	Prokuroria pranë Gjykatës së Shkallës së Parë të Juridiksionit të Përgjithshëm, Vlorë.

KUNDËR: 	Të pandehurit Elidon Çela
AKUZUAR:	Për kryerjen e veprave penale "Kontrabanda me mallra të ndaluara ose të kufizuara","Kontrabanda me mallra për të cilat paguhet akcizë ose me pezullim të plotë apo të pjesshëm nga detyrimet doganore të akcizës”, si dhe "Kontrabanda me mallra të licensuara", të parashikuar nga nenet 171, 172 dhe 173 të Kodit Penal.
KOLEGJI PENAL I GJYKATËS SË LARTË

Pasi dëgjoi relatimin e gjyqtarit Sandër Simoni dhe shqyrtoi çështjen në tërësi,

VËREN

1. Rrethanat e çështjes
				
1. Prokuroria pranë Gjykatës së Shkallës së Parë e Juridiksionit të Përgjithshëm Vlorë i është drejtuar asaj Gjykate, me kërkesën me objekt: “Dërgimin për gjykim të procedimit penal nr. 195, të vitit 2023 në ngarkim të të pandehurit Elidon Çela, akuzuar për kryerjen e veprave penale "Kontrabanda me mallra të ndaluara ose të kufizuara", "Kontrabanda me mallra për të cilat paguhet akcizë ose me pezullim të plotë apo të pjesshëm nga detyrimet doganore të akcizës”, si dhe "Kontrabanda me mallra të licensuara", të parashikuara nga nenet 171,172 dhe 173 të Kodit Penal”.
2. Nga përmbajtja e vendimeve të gjykatave të faktit rezulton se, më datë 17.02.2023, rreth orës 09.13, minuta i pandehuri Elidon Çela ka hyrë në territorin e Republikës së Shqipërisë nëpërmjet pikës së kalimit kufitar Porti Vlorë, me automjetin furgon tip “Benz”, me targa italiane GL 195 YN, me pasagjer shtetasin Adriatik Kajdo. Për shkak të dyshimit të lindur nga punonjësi i policisë, automjeti është dërguar për kontroll doganor (në vijën e dytë) ku është konstatuar në brendësi të automjetit, një sasi e konsiderueshme mallrash kontrabandë për të cilat drejtuesi i automjetit Elidon Çela, nuk dispononte asnjë lloj dokumentacioni doganor për posedimin e tyre.
3. Në cilësinë e provës materiale rezultojnë të jenë sekuestruar medikamente mjekësore (produkte farmaceutike), importimi apo tranzitimi i të cilave kërkon licensë të organit kompetent, produkte pije alkoolike për të cilat duhet të paguhet akcizë si dhe mallra pesticide të llojeve të ndryshme, një pjesë e të cilave ka rezultuar se janë mallra të ndaluara për import, ndërsa pjesa tjetër ka kufizim për import në Shqipëri.
4. Sipas të dhënave të procesverbaleve të sekuestrimit rezulton se nga shtetasi Elidon Çela janë importuar (futur) mallra kontrabandë në kundërshtim me ligjin, rreth 284 pako medikamente mjekësore të llojeve të ndryshme, 15 shishe pije alkoolike verë të markës "Dom Perignon”, njëzet kuti metalike, me mbishkrimin“Neogela", me peshë 400 gram secila kuti (mallra për të cilat paguhet akcizë) si dhe sasia prej 40 kg dhe 49 litra pesticide (mallra të ndaluara dhe të kufizuara).
5. Nga policia gjyqësore janë pyetur përgjegjësit e zonës së mbikqyrjes doganore si dhe të AKU pranë Portit Detar Vlorë, të cilët referojnë mbi procedurën që duhet të ndiqej nga drejtuesi Elidon Çela në importimin e pesticideve (PMB), nga të cilat janë konstatuar pesticide që nuk figurojnë në listën e PMB-ve, të regjistruara për t'u importuar dhe tregtuar në Shqipëri. Në rastin konkret nuk ka pasur njoftim zyrtar për import të PMB nga i pandehuri Elidon Çela, nga verifikimet e kryera ky i fundit nuk disponon licensë importi, tregtimi me shumicë, prodhimi, ambalazhimi, etiketimi të PMB dhe se pesticidet me emrat tregtare Topas 10 EC 3L/AFFIRM 095SG 10 kg/ DICARZOL50SP 2 kg, të vlerësuara të rrezikshme dhe me rrezik të lartë, përdoren vetëm nga përdorues me dëshmi aftësie të veçantë.
6. Dega e Doganës Vlorë me shkresën me nr. 925/2 prot., datë 01.06.2023, ka përcaktuar se shmangia e detyrimit doganor për mallrat që duhet të paguhej akcizë, konkretisht shishe vere "Dom Perignon" është një 1468 (një mijë e katërqind e gjashtëdhjetëe tetë) lekë. Për mallin "Collagen" detyrimi është 20.908 (njëzet mijë e nëntëqind e tetë) lekë. Për mallrat produktet farmaceutike detyrimi i importit është 174 151 (njëqind e shtatëdhjetë e katër mijë e njëqind e pesëdhjetë e një) lekë. Në total detyrimi doganor i shmangur është 196 527 (njëqind e nëntëdhjetë e gjashtë mijë e pesëqind e njëzet e shtatë) lekë.
7. Sa më sipër, Prokuroria ka konkluduar se veprimet e të pandehurit që konsistojnë në importimin e mallrave te ndaluara, të kufizuara, të mallrave për të cilët kërkohet licensë, të mallrave për të cilat paguhet akcizë, si dhe me qëllim shmangien e detyrimit doganor, përmbajnë elemnete të veprave penale të parashikuara në nenet 171, 172 dhe 173 të Kodit Penal.
8. Me vendimin nr. 74, date 20.02.2023 të Gjykatës së Shkallës së Parë të Juridiksionit të Përgjithshëm Vlorë është vendosur caktimi ndaj tij të masës së sigurimit personal “Detyrimi për t`u paraqitur në policinë gjyqësore”, parashikuar nga neni 234 i Kodit të Procedurës Penale. 
9. Gjykata e Shkallës së Parë të Juridiksionit të Përgjithshëm Vlorë, me vendimin nr. 264, datë 22.05.2024, ka vendosur: “Të deklarojë të pafajshëm të pandehurin Elidon Çela për veprën penale “Kontrabanda me mallra për të cilat paguhet akcizë”, parashikuar nga neni 172 i Kodit Penal për shkak se fakti nuk përbën vepër penale.
-Të deklarojë të pafajshëm të pandehurin Elidon Çela për veprën penale “Kontrabanda me mallra të licencuara", parashikuar nga neni 173 i Kodit Penal për shkak se fakti nuk përbën vepër penale. 
-Të deklarojë fajtor të pandehurin Elidon Çela për veprën penale “Kontrabanda me mallra të ndaluara”, parashikuar nga neni 171 i Kodit Penal dhe ta dënojë atë me një vit e gjashtë muaj burgim. Në aplikim të nenit 406 të K.Pr.Penale, ulet një e treta e dënimit dhe përfundimisht i pandehuri dënohet me një vit burgim. 
-Në bazë të nenit 59 të Kodit Penal urdhërohet pezullimi i dënimit me burgim dhe i pandehuri vendosetnë provë për një afat prej dy vjetësh me kusht që gjatë kësaj kohe të moskryejë vepër tjetër penale. I pandehuridetyrohet të mbajë kontakte me Shërbimin e Provës dhe të njoftojë këtë institucion në rast të ndryshimit të vendbanimit, apo vendqëndrimit. 
- Kundër këtij vendimi mund të bëhet ankim në Gjykatën e Apelit të Juridiksionit të Përgjithshëm Tiranë brenda 15 ditëve nga e nesërmja e komunikimit të tij.”
9.1 Gjykata e Shkallës së Parë ka arsyetuar se: Përsa i përket akuzës sipas nenit 171 të Kodit Penal, e cila lidhet me faktin e futjes në doganë të disa pesticideve për mbrojtjen e bimëve nga sëmundjet, gjykata vlerëson se i pandehuri duhet të deklarohet fajtor. U provua plotësisht se pesticidet e gjetura në automjetin e të pandehurit ishin blerë rregullisht në një nga marketet e shtetit Italian, vend në të cilin tregtimi i këtij produkti nuk është i ndaluar. Megjithatë ka rezultuar gjatë hetimit se lloji i pesticidit objekt gjykimi nuk është në listën e mallrave të lejuara për t'u futur në territorin Shqiptar. Për rrjedhojë fakti i futjes së këtij produkti është fakt që parashikohet nga ligji si vepër penale. 
9.2 Në rastin konkret objekt i kësaj vepre ndryshe nga veprat e tjera në fushën e doganave, nuk janë vetëm marrëdhëniet juridike që synojnë të mbrojnë të ardhurat që shteti përfiton nga importimi i mallrave, por edhe ato marrëdhënie që synojnë të mbrojnë tregun vendas nga hyrja e produkteve, të cilat nuk janë të lejuara të hyjnë në territorin Shqiptar. Me veprimet e kundërligjshme të të pandehurit janë cënuar marrëdhëniet juridike të vendosura për të siguruar veprimtarinë e rregullt të organeve doganore, për të siguruar interesat e ligjshme ekonomike të shtetit dhe të shtetasve për të ndaluar importimin e mallrave të ndaluara, konform akteve ligjore dhe nënligjore në fushën e doganave, si interesa të mbrojtura posaçërisht nga legjislacionipenal. Provohet se i pandehuri nëpërmjet veprimeve të tij të kundërligjshme ka kryer veprën penale të sipërcituar, duke futur në territorin e Republikës së Shqipërisë, pesticid me emërtimin tregtar "Topas" 10EC 3L/Affirm 0955G 10 kg/Dicarzol 50SP 2 kg. Nga ana objektive kryerja nga i pandehuri e veprës penale konsiston në kryerjen e veprimeve aktive të kundërligjshme, në importimin në territorin doganor të Republikës së Shqipërisë të mallrave, të cilat nuk janë të lejuara të hyjnë në tregun shqiptar. I pandehuri ka mbushur moshën për përgjegjësi penale për kryerjen e veprave që konsiderohen krim penal dhe nuk ekziston asnjë dyshim lidhur me përgjegjshmërinë e tij. Veprimet e mësipërme i pandehuri i ka kryer me dashje direkte duke qënë i ndërgjegjshëm se veprimet e tij nuk janë të ligjshme dhe me qëllim për të nxjerrë përfitime materiale.
9.3 Nga të gjitha këto gjykata çmon se i pandehuri duhet të deklarohet fajtor dhe të dënohet me burgim në masën një vit e gjashtë muaj burgim. Në aplikim të nenit 406 të Kodit të Procedurës Penale, atij i zbritet një e treta e dënimit të caktuar dhe ai dënohet përfundimisht me një vit burgim. 
9.4 Gjykata në rastin konkret për caktimin e dënimit merr parasysh si rrethanë cilësuese faktin që, duke qënë se malli i mësipërm tregtohej lirshëm në një shtet të Bashkimit Europian, i pandehuri ka krijuar përshtypjen e gabuar se ky mall mund të ishte i lirë për të qarkulluar edhe në territorin Shqiptar. Fakti që malli është blerë në tregun e lirë, provohet plotësisht nga fatura përkatëse e blerjes. Gjithashtu, u provua plotësisht që malli i mësipërm ishte porositur nga një shtetas tjetër, fermer, shok i të pandehurit, i cili ka pranuar në deklarimet e tij se këtë lëndë do ta përdorte për spërkatjen e të mbjellave.
9.5 Përsa i përket faktit të prurjes së medikamenteve, gjykata vlerëson se i pandehuri duhet të deklarohet i pafajshëm, pasi rezultoi plotësisht se këto medikamente janë dërguar nga një shoqatë bamirëse Italiane për llogari të një shoqate tjetër bamirëse në qytetin e Lezhës. Në momentin e arrestimit të të pandehurit ai ka deklaruar se kutia me medikamente i është dhënë nga një shoqatë humanitare për llogari të një shoqate tjetër humanitare me mision në Shqipëri, përfaqësuesit e të cilëve e prisnin në doganë ditën e ngjarjes.
9.6 Në lidhje me këtë fakt ka dhënë deklarimet e saj shtetasja Vera Gjoka, e cila konkretisht ka deklaruar: “Unë kam mbaruar studimet e larta për mjekësi dhe prej vitesh shërbej pranë Kishës së Dajçit Lezhë. Kisha jonë ndër të tjera ka mision humanitar. Ndihma konsiston në kujdes shëndetësor, ndihmë në ilaçe, veshje apo çdo lloj sendi e materiali që shërben për të përballuar jetesën. Në veprimtarinë tonë të përditshme ne përfitomë ndihma nga persona të ndryshëm, shoqata të ndryshme humanitare, kisha nga vende të ndryshme të botës, të cilat më pas i shpërndajmë personave në nevojë.”...Edhe në këtë rast kryetari i shoqatës më ka njoftuar se ka grumbulluar një sasi mallrash medikamentesh mjekësore të cilat janë vendosur në disa kuti dhe se po i dërgojnë me shtetasin Elidon Çela, me furgonin e këtij të fundit. Në dijeninë time këto janë ilaçe diabeti, tensioni, yndyrna dhe materiale mjekimi, ndihma humanitare. Lidhjen m eElidonin na e ka bërë infermiere Katia, e cila erdhi vullnetare në ambulancën tonë. Kur kanë nisur ndihmat na kanë dërguar edhe numrin e telefonit tëElidonit..."
9.7 Neni 465 “Mallra për organizata bamirësie ose filantropike" i VKM nr. 651, datë 10.11.2017 "Për dispozitat zbatuese të ligjit nr.102/2014, "Kodi Doganor i R.SH" 1. Në përputhje me nenet 467 dhe 468, importohen me përjashtim nga detyrimet e importit, për aq sa të mos krijojnë mundësi për abuzime ose shtrembërime të konkurrencës: a) mallra të nevojave bazë, të importuara nga institucione shtetërore, organizata bamirëse, filantropike ose fetare të miratuara nga autoritetet doganore kompetente, për t'u shpërndarë falas personave në nevojë; b) mallra të çfarëdolloj përshkrimi, të dërguara falas nga një person apo organizatë e vendosur në një vend jashtë territorit doganor të Republikës së Shqipërisë, për qëllime jo tregtare nga ana e dërguesit, për institucione shtetërore apo organizata të tjera, bamirëse, filantropike ose fetare të miratuara nga autoritetet doganore kompetente, për t'u përdorur për mbledhje fondesh në evente/ngjarje të posaçme bamirësie, përpersonat në nevojë."
9.8 Bazuar në deklarimet e të pandehurit dhe shtetases Vera Gjoka, rezulton tërësisht e provuar se mjekimet e gjetura në furgonin e shtetasit Elidon Çela nuk kanë destinacion tregtar, por janë për qëllime humanitare. Për rrjedhojë, mbështetur në dispozitën e cituar më lart, i pandehuri Elidon Çela duhet të deklarohet i pafajshëm për veprën penale të parashikuar nga neni 173/1 i Kodit Penal “Kontrabanda me mallra të licencuara".
9.9 Në lidhje me akuzën sipas nenit 172 të Kodit Penal, "Kontrabanda me mallra për të cilatpaguhet akcizë ose me pezullim të plotë doganore ose të akcizës", parashikuar nga neni 172/1 i Kodit Penal, gjykata vlerëson se edhe për këtë vepër i pandehuri duhet të deklarohet i pafajshëm. Në interpretim të kësaj dispozite rezulton se që të konsiderohet e konsumuar kjo vepër penale duhet të plotësohen në mënyrë kumulative elementët e figurës së saj, të cilat janë:
9.10 Nga ana objektive, krimi kryhet nëpërmjet importimit, eksportimit apo tranzitimit të mallrave të ndaluara që hyjnë e të dalin në Republikën e Shqipërisë, e kryer me çdo mënyrë e mjet qoftë. Nga përmbajtja e nenit del se kontrabanda me mallra për të cilatpaguhet akcize kryhet me veprime të kundërligjshme, sepse, në kundërshtim medispozitat në fuqi, importohen, eksportohen ose tranzitohen mallra që sipaslegjislacionit të posaçëm paguhet akcize (duhan, karburante, pije alkoolike etj,) të cilat rregullohen me legjislacionin e veçantë dhe konkretisht ligji nr.61/2012. "Për akcizat në Republikën e Shqipërisë", i ndryshuar. 
9.11 Për ta quajtur krimin të kryer mjafton importimi në territorin e Republikës sëShqipërisë, d.m.th.. kalimi i mallrave jashtë vendeve ku ka zyra doganore, duke iu shmangur kontrollit doganor me anë të fshehjes së mallrave ose me mënyra të tjera, duke deklaruar vlera apo lloj mallrash te ndryshme nga ato që janë realisht. Kalimi i mallrave mund të kryhet edhe me anë të eksportimit të tyre jashtë vendeve ku ka zyra doganore ose nëpërmjet tyre, por duke i fshehur nga kontrolli doganor. Për kryerjen e krimit të kontrabandës dhe cilësimin juridiktë tij nuk ka rëndësi mënyra dhe mjeti që përdoret për importimin, eksportimin apo tranzitimin nëpërmjet Shqipërisë për t'i kaluar tranzit në një vend tjetërtë Evropës nëpërmjet Shqipërisë. Kjo rrethanë mund t'i shërbejë gjykatës për caktimin e llojit të masës së dënimit nga gjykata.
9.12 Në rastin objekt gjykimi i pandehuri ka mbajtur në mjetin e tij, 15 shishe pije alkoolike, verë të markës "Dom Perignon", 20 kutimetalike, me mbishkrimin "Neogela", me peshë 400 gram secila kuti (mallra për të cilat paguhet akcizë). Ana objektive e veprës penale të kontrabandës gjendet e detajuar në ligjin nr. 102/2014 "Kodi doganor i Republikës së Shqipërisë".
9.13 Neni 250 "Klasifikimi i shkeljeve”, përcakton se: "1. Shkelje doganore janë: a) kundërvajtjet administrative; b) kontrabanda...".Në Kodin Doganor gjendet neni 266 "Raste që konsiderohen kontrabandë”, i cili parashikon:“1. Vënia në dispozicion të autoriteteve doganore të informacionit apo dokumenteve të rreme, të kërkuara nga këto autoritete, në përputhje me nenet 23 ose 150; 2. Futja apo nxjerrja e mallravenë ose nga territori doganor i Republikës së Shqipërisë pa i paraqitur ato tek autoritetet doganore, sipas përcaktimeve të neneve 130, 218 ose pikës 2, tënenit 239; 3. Mosrespektimi nga mbajtësi i regjimit të transitit kombëtar i detyrimit për paraqitjen e mallrave të paprekura në zyrat doganore të destinacionit dhe brenda afatit kohor të përcaktuar në shkronjën “a”, të pikës 1, të nenit 207; 4. Marrja ose mbajtja e mallrave të përfshira në një ngashkeljet doganore të përcaktuara në pikat 2 dhe 3, të këtij neni; 5. Hedhja n ëkonsum e mallrave të vendosura në qarkullim të lirë pasi janë importuar me pezullim të plotë ose të pjesshëm nga detyrimet doganore, për shkak të destinacionit përfundimtar ose të përdorimit të tyre të veçantë përfundimtar(end-use), kur autoritetet doganore vërtetojnë se destinacioni i tyrepërfundimtar ose përdorimi i tyre i veçantë përfundimtar (end-use) është indryshëm nga ai që është përcaktuar për të përfituar përjashtimin nga detyrimetdoganore; 6. Eksportimi, importimi ose mbajtja e mallrave të ndaluara ose të kufizuara, me përjashtim të rasteve kur për këto mallra është lëshuar njëautorizim me shkrim nga autoritetet kompetente; 7. Heqja ose falsifikimi në çfarëdo mënyre i numrit të identifikimit të mjetit të transportit; 8. Blerja ,shitja, ruajtja dhe nëndorësia e mallrave nga individë, të cilët kanë dijeniose objektivisht duhej të ishin në dijeni se këto mallra janë futurkontrabandë; 9. Importimi, eksportimi ose shitja e sendeve me vlera kulturorekombëtare, në kundërshtim me legjislacionin në fuqi në këtë fushë; 10. Thyerjae vulës doganore, zëvendësimi ose ndërrimi i shenjave të tjera të sigurisë, tëvendosura mbi mjetin e transportit ose mbi mallrat; 11. Deklarimi i rremë illojit, vlerës dhe origjinës së mallrave, kur këto shkelje janë kryer me anë tëfaturave, certifikatave ose çdo lloji tjetër dokumenti të rremë, të pasaktë, të paplotë ose të preaplikueshëm.”
9.14 Neni 267 "Raste të veçanta të kontrabandës" përcaktohet se: "Përveç rasteve të përcaktuara në nenin 266, përbën gjithashtu kontrabandë: “1. Shkarkimi ose ruajtja e mallrave në hapësirën e ndërmjetme mes kufirit tokësor dhe zyrës doganore më të afërt. Mbajtja e mallrave të fshehura në trup, në bagazh, në pako ose në artikuj të tjerë të mbartur ose në çfarëdo mjet transporti për t'i ushmangur kontrollit dhe/ose mbikëqyrjes doganore. Largimi i mallrave nga zonat doganore pa paguar detyrimet që duhen paguar ose pa garantuar pagesën, me përjashtim të rasteve të përjashtimit nga detyrimi për dhënien e garancive, siç parashikohet në këtë Kod. 4. Paraqitja e një deklaratë të rreme ose kryerja e çdo veprimi që ka për qëllim dhe/ose pasojë përftimin pjesor a tërësor të njërimbursimi apo reduktimi nga tarifat doganore, taksat, tatimet, akciza ose tënjë avantazhi të çfarëdoshëm që ka të bëjë më importin ose eksportin e mallrave. 5. Mbajtja në afërsi të vijës doganore e mallrave, për të cilat nuk mund të dëshmojë prejardhjen e rregullt. 6. Transportimi i mallrave pa manifestose mungesa ose refuzimi i paraqitjes së manifestit dhe dokumentet përkatëse .7. Ngarkimi, shkarkimi ose transbordimi i mallrave, udhëtarëve dhe bagazheve t ëtyre pa lejen e autoriteteve doganore. 8. Futja e mallrave nga kapiteni i mjetit lundrues nëpërmjet liqeneve kufitare, pa i paraqitur ato në njërën prej zyrave doganore më të afërta...”
9.15 Në nenin 272 "Zgjidhja administrative e kontrabandës”, përcaktohet se: "1.Shkelësi mund t'u kërkojë autoriteteve doganore zgjidhjen në rrugë administrative të kontrabandës në rast se plotësohen njëkohësisht të gjitha kushtet e mëposhtme: a) ndjekja penale nuk ka filluar ende; b) shuma e detyrimeve doganore që duhet paquar për mallrat e përfshira në kontrabandë është më e vogël se 5 milionë lekë; c) personi përgjegjës paguan menjëherë shumën e detyrimeve doganore dhe gjobën e zbatuar: c) personi i akuzuar deklaron se heq dorë nga e drejta e ankimit të parashikuar në nenin 282. 2.Sekuestrimi që zbatohet mbi mallrat, objekt kontrabande, dhe ndalimi i shkelësit, kurdo që bëhet, anulohet menjëherë sapo autoritetet doganore verifikojnë nëse janë plotësuar të gjitha kushtet e përshkruara në pikën 1, të këtij neni...".
9.16 Pra, nga interpretimi sistematik dhe harmonik i dispozitave ligjore të sipërcituara kontrabanda mund të përbëjë vepër penale ose edhe shkelje administrative. Dallimi sipas ligjit bëhet nga rëndësia e shkeljes (lloji i shkeljes dhe formae fajit etj) dhe pasoja e ardhur (masa e detyrimit të shmangur që do të duhej të ishte paguar).
9.17 Në rastin objekt gjykimi është përcaktuar me akt administrativ të autoriteteve doganore se sa është vlera e detyrimit të shmangur nga i pandehuri.. Referuar nenit 272, pika 1 gërma "b" shuma e detyrimeve doganore që duhet paguar nga i pandehuri për mallrat e përfshira në kontrabandë që i janë gjetur në automjet është shumë më e vogël se 5 milionë lekë. Në këto kushte gjykata çmon se nga ana objektive jemi përpara një shkelje administrative të kontrabandës që do të duhej të ishte zgjidhur në rrugë administrative nga autoritetet doganore dhe jo përpara veprës penale të "Kontrabanda me mallra për të cilat paguhet akcizë ose me pezullim të plotë doganore ose të akcizës", e parashikuar nga neni 172/1 i Kodit Penal.
9.18 Gjykata e gjen me vend të theksojë se, barrën e provës për të provuar akuzën e ka organi i akuzës, i cili nëpërmjet provave të paraqitura në gjykim duhet të krijojë gjykatës bindjen "përtej çdo dyshimi të arsyeshëm" se vepra penale është kryer dhe se ajo është kryer nga i pandehuri. Gjykata konkludon se i pandehuri Elidon Çela duhet të deklarohet i pafajshëm për veprën penale "Kontrabanda me mallra për të cilat paguhet akcizë ose me pezullim të plotë doganore ose të akcizës", e parashikuar nga neni 172/1 i Kodit Penal, për shkak se fakti nuk përbën vepër penale. Në këtë përfundim, gjykata arrin edhe pasi ka konstatuar faktin se shishet e verës nuk kanë destinacion tregtimin e tyre, por janë për përdorim personal dhe si të tilla mund të konsiderohen edhe si bagazh në kuptim të nenin 438 të VKM nr. 651, datë 10.11.2017. Për rrjedhojë i pandehuri mban përgjegjësi penale dhe dënohet me një vit e gjysëm burgim për veprën penale "Kontrabanda me mallra të ndaluara", parashikuar nga neni 171 i Kodit Penal. Për shkak të gjykimit të shkurtuar kjo masë dënimi reduktohet në një vit burgim.
9.19 Gjykata vlerëson se nisur nga rrethanat e vërtetuara në gjykim mund të zbatohet për rastin konkret alternativa e pezullimit të dënimit dhe e vendosjes së të dënuarit në provë, sipas parashikimeve të nenit 59 të Kodit Penal. Gjykata çmon se pezullimi i dënimit me burgim për të pandehurin, duke e detyruar atë që të mbikqyret nga shërbimi i provës, do të t'i japë mundësi të pandehurit të reflektojë për pasojat e veprimeve të tij. Nga ana tjetër duke qënë se mbi të ekziston një dënim me burgim, çmohet se kjo e përmbush qëllimin e dënimit për edukimin e këtij shtetasi me respektin për ligjin. 
9.20 Në përcaktimin e kësaj alternative gjykata mban parasysh faktin që i pandehuri është kryefamiljar, punon si shofer për transportimin e mallrave dhe udhëtarëve dhe veprën për të cilën u dënua e ka kryer nisur nga qëllimi për të ndihmuar mikun e tij, të kujdeset për të mbjellat. Gjithashtu, gjykata mban parasysh faktin se pesticidi i sjellë prej tij, pavarësisht se nuk është në listën e produkteve të lejuara për të hyrë në R.Sh, tregtohet lirisht në tregun e BE, pjesë e së cilës aspiron dhe Shqipëria të jetë. Konstatohet gjithashtu se i pandehuri nuk ka qënë më parë i dënuar më parë për ndonjë vepër penale. Çmohet që periudha e provës për të pandehurin të jetë dy vjet. Gjatë kësaj periudhe, i pandehuri në aplikim të dispozitës së mësipërme është i detyruar të mbajë kontakt me Shërbimin e Provës dhe të jetë i detyruar përpara se të ndryshojë banesën, duhet që më parë të njoftojë këtë institucion.
10. Kundër këtij vendimi ka paraqitur ankim Prokuroria pranë Gjykatës së Shkallës së Parë të Juridiksionit të Përgjithshëm Vlorë, duke kërkuar: “Ndryshimin e vendimit të Gjykatës së Shkallës së Parë dhe pranimin e kërkesës së Prokurorisë sipas objektit të saj”. 
11. Kundër këtij vendimi ka paraqitur ankim i gjykuari Elidon Çela, duke kërkuar: “Prishjen e vendimit të Gjykatës së Shkallës së Parë Vlorë, me të cilin është vendosur deklarimi fajtor për kryerjen e veprës penale “Kontrabanda me mallra të ndaluara”, parashikuar nga neni 171 i Kodit Penal dhe pushimin e çështjes penale në ngarkim të të pandehurit”.
12. Gjykata e Apelit të Juridiksionit të Përgjithshëm, me vendimin nr.1286, datë 22.05.2025, ka vendosur:” Lënien në fuqi të vendimit nr. 264, datë 22.05.2025, të Gjykatës së Shkallës së Parë të Juridiksionit të Përgjithshëm Vlorë, në lidhje me akuzën e ngritur ndaj të pandehurit Elidon Çela për veprën penale “Kontrabanda me mallra të licensuara”, parashikuar nga neni 173 i Kodit Penal. 
Prishjen e vendimit nr. 264, datë 22.05.2025 të Gjykatës së Shkallës së Parë të Juridiksionit të Përgjithshëm Vlorë dhe pushimin e çështjes në ngarkim të të pandehurit Elidon Çela për akuzën penale “Kontrabanda me mallra të ndaluara”, parashikuar nga neni 171 i Kodit Penal. Mospranimin e ankimit të paraqitur nga prokurori për akuzën penale “Kondrabanda me mallra për të cilat paguhet akcizë", parashikuar nga neni 172 i Kodit Penal. Kundër këtij vendimi lejohet rekurs në Gjykatën e Lartë brenda 45 ditëve, duke filluar ky afat nga e nesërmja e njoftimit të vendimit”.
12.1 Gjykata e Apeli ka arsyetuar se: pasi e shqyrtoi çështjen mbi ankimin e palëve, ku Prokurori kërkoi ndryshimin e vendimit në lidhje me pafajësinë e të pandehurit, përsa i përket akuzës për veprën penale “Kontrabandës me mallra të licencuara”, parashikuar nga neni 172 i Kodit Penal dhe i pandehuri, i cili kërkoi prishjen dhe pushimin e çështjes për veprën penale të “Kontrabanda me mallra të ndaluara”, parashikuar nga neni 171 i Kodit Penal, arrin në konkluzionin se vendimi i Gjykatës së Shkallës së Parë të Juridiksionit të Përgjithshëm Vlorë është i bazuar përsa i përket pafajësisë për akuzën e “Kontrabandës me mallra të liçencuara”, parashikuar nga neni 172 i Kodit Penal dhe lihet në fuqi, por duhet prishur vendimi dhe pushuar çështja në lidhje me akuzën e “Kontrabandës me mallra të ndaluara”, parashikuar nga neni 171 i Kodit Penal, duke e çmuar të  pabazuar në prova, marrë në interpretim të gabuar të ligjit këtë pjese të vendimit.
12.2 Ndodhur në kushtet kur gjykata e shkallës së parë ka vendosur deklarimin të pafajshëm të pandehurit Elidon Çela, për veprat penale "Kontrabanda me mallra për të cilat paguhet akcizë ose me pezullim të plotë apo të pjesshëm nga detyrimetd oganore të akcizës”, parashikuar nganeni 172 i Kodit Penal dhe Prokurori i Apelit kërkoi heqjen dorë nga kjo pjesë e ankimit, duke i qëndruar ankimit vetëm për pafajësinë për akuzën e "Kontrabandës me mallra të licensuara", të parashikuar nga neni 173 i Kodit Penal, për pikën e parë të ankimit duhet vendosur mospranimi i tij.
12.3 Gjykata e Apelit konstaton se gjykata e shkallës së parë ka bërë një arsyetim ezaurues dhe të saktë në lidhje me pafajësinë e të pandehurit për akuzën e "Kontrabandës me mallra të licensuara", të parashikuar nga neni 172 i Kodit Penal.
12.4 Përsa i përket faktit të prurjes së medikamenteve, Gjykata vlerëson se i pandehuri Elidon Çela është i pafajshëm, pasi rezultoi plotësisht se këto medikamente janë dërguar nganjë shoqatë bamirëse Italiane, për llogari të një shoqate tjetër bamirëse në qytetin e Lezhës. Në momentin e arrestimit i pandehurit Elidon Çela ka deklaruar se kutia me medikamente i është dhënë nga një shoqatë humanitare, për llogari të një shoqate tjetër humanitare me mision në Shqipëri, përfaqësuesit e të cilëve e prisnin në doganë ditën e ngjarjes.
12.5 Në lidhje me këtë fakt ka dhënë deklarimet e saj shtetasja Vera Gjoka, e cila konkretisht ka treguar se: “Unë kam mbaruar studimet e larta për mjekësi dhe prej vitesh shërbej pranë Kishës së Dajçit Lezhë. Kisha jonë ndër të tjera ka mision humanitar. Ndihma konsiston në kujdes shëndetësor, ndihmë në ilaçe, veshje apo çdo lloj sendi e materiali që shërben për të përballuar jetesën. Në veprimtarinë tonë të përditshme ne përfitojmë ndihma nga persona të ndryshëm, shoqata të ndryshme humanitare, kisha, nga vende të ndryshme të botës të cilat më pas i shpërndajmë personave në nevojë”.
12.6 E pyetur në vijimnë lidhje me këtë fakt, shtetasja Vera Gjoka, ka deklaruar: “Unë dua të sqaroj se përfaqësuesi i shoqatës humanitare "Grupo Misionare Noale” është shtetasi Galdino Pesce, i cili është presidenti i shoqatës....herë pas here na kanë dërguar ndihma për misionin tonë dhe këto ndihma kanë qënë në sasi të paktë, kryesisht bebelino, veshje dhe gjëra mjekimi. Shoqata italiane na i ka dërguar me autobuza apo furgon të linjës dhe ne dalim i presim dhe i marrim për të ndihmuar njerëzit në nevojë...Gjatë dërgimit të mallrave shoqata ka dërguar një letër shoqëruese që tregon se këto janë ndihma humanitare ilaçe dhe materiale sanitare që janë dhuruar nga grupi misionar Noale (Venezia)."
12.7 Në lidhje me rastin konkret, kjo shtetase ka deklaruar: "Edhe në këtë rast kryetari i shoqatës më ka njoftuar se ka grumbulluar një sasi mallrash medikamentesh mjekësore të cilat janë vendosur në disa kuti dhe se po i dërgojnë me shtetasin Elidon Çela, me furgonin e këtij të fundit. Në dijeninë time këto janë ilaçe diabeti, tensioni, yndyrna dhe materiale mjekimi, ndihma humanitare. Lidhjen me Elidonin na e ka bërë infermiere Katia, e cila erdhi vullnetare në ambulancën tonë. Kur kanë nisur ndihmat na kanë dërguar edhe numrin e telefonit të Elidonit..."
Neni 465 "Mallra për organizata bamirësie ose filantropike" i VKM nr. 651, datë 10.11.2017 "Për dispozitat zbatuese të ligjit nr. 102/2014, "Kodi Doganor i R.SH" 1. Në përputhje me nenet 467 dhe 468, importohen me përjashtim nga detyrimet e importit, për aq sa të mos krijojnë mundësi për abuzime ose shtrembërime të konkurrencës: a) mallra të nevojave bazë, të importuara nga institucione shtetërore, organizata bamirëse, filantropike ose fetare të miratuara nga autoritetet doganore kompetente, për t'u shpërndarë falas personave në nevojë; b) mallra të çfarë do lloj përshkrimi, të dërguara falas nga një person apo organizatë e vendosur në një vend jashtë territorit doganor të Republikës së Shqipërisë, për qëllime jo tregtare nga ana e dërguesit, për institucione shtetërore apo organizata të tjera, bamirëse, filantropike ose fetare të miratuara nga autoritetet doganore kompetente, përt' u përdorur për mbledhje fondesh në evente/ngjarje të posaçme bamirësie, për personat në nevojë."
12.8 Bazuar në deklarimet e të pandehurit dhe shtetases Vera Gjoka, rezulton tërësisht e provuar se mjekimet e gjetura në furgonin e shtetasit Elidon Çela nuk kanë destinacion tregtar, por janë për qëllime humanitare. Në këto kushte, nuk mund të ngarkohet me përgjegjësi penale i pandehuri Elidon Çela, qoftë edhe pse nuk është ndjekur procedura e parashikuar nga aktet nën-ligjore për pajisjen me autorizim për futjen e mallrave për qëllime humanitare. Mallrat i përkasin Kishës së Dajçit dhe janë dërguar nga shoqata humanitare "Grupo Misionare Noale”, të cilat kanë patur detyrimin për t’u pajisur me dokumentacionin përkatës. Në momentin që ky dokumentacion shoqërues i mallit mungon, nga autoritetet doganore duhej të procedohej me sekuestrimin e tij, ose t’i jepet mundësia subjektit për të plotësuar dokumentacionin, por kursesi nuk mund të ngarkojë të pandehurin Elidon Çela me përgjegjësi penale. Për rrjedhojë, me të drejtë Gjykata e Shkallës së Parë të Juridiksionit të Përgjithshëm Vlorë e ka deklaruar të pandehurin Elidon Çela për akuzën e "Kontrabandës me mallra të licencuara", parashikuar nga neni 173 i Kodit Penal dhe kjo vendimmarrje duhet të lihet në fuqi. 
12.9 Në lidhje me veprën penale “Kontrabanda me mallra të ndaluara”, parashikuar nga neni 171 i Kodit Penal, Gjykata e Apelit vlerëson se vendimi i gjykatës së shkallës së parë është marrë në interpretim të gabuar të provave dhe zbatim të gabuar të ligjit, ndaj vendimi duhet prishur dhe çështja duhet pushuar. Nga provat rezulton se i pandehuri Elidon Çela ka qenë pronari dhe drejtuesi i mjetit që transportonte mallra të ndryshme dhe pasagjerë nga shteti Italian, ku ndër të tjera ka transportuar dhe një sasi pesticidesh.
12.10 Në momentin e pyetjes nga punonjësit e doganës i pandehuri Elidon Çela ndër të tjera ka deklaruar edhe një sasi pesticidesh për llogari të një bashkëfshatari të tij. Nga hetimi ka rezultuar se kjo sasi pesticidesh është blerë në mënyrë të rregullt në shtetin Italian, me faturë, jo prej tij, por nga bashkëfshatarë të cilët i kanë dërguar në Shqipëri për familjarët e tyre të spërkatin të mbjellat dhe vreshtat. Nga aktet, deklarimet, rezulton se i pandehuri Elidon Çela nuk ka qenë në dijeni të faktit se kjo sasi pesticidi e blerë në mënyrë të rregullt në treg të lirë në një shtet të Bashkimit Europian, siç është Italia, ishte e ndaluar për t`u importuar apo kërkohej një autorizim i veçantë. Dijenia nëse një produkt është i ndaluar ose jo nuk është çështje ligji për të përjashtuar mungesën e përgjegjësisë penale, por është çështje fakti, e cila detyrimisht kërkon dijeninë si pjesë e domosdoshme e anës subjektive.
12.11 Nëse analizojmë elementët e veprës penale në këtë rast mungon elementi “dashje”, fakti që i pandehuri nuk ishte në dijeni që ky mall ishte i ndaluar, duke munguar ana “subjektive” e veprës penale, pasi kjo vepër penale, kryhet duke pasur dijeninë dhe vullnetin për të shkelur ligjin, ndalimin ligjor që ajo parashikon duke synuar shmangien e detyrimeve doganore apo rregullave për importimin e këtyre lëndëve.
12.12 Për të arritur në konkluzionin e mësipërm, Gjykata merr në konsideratë faktin që sasia e pesticideve të importuara nuk është për qëllim fitimi apo aktivitet të fshehur tregtar, pra nuk është për qëllim kontrabande si dhe i pandehuri nuk është subjekt tregtar, që kishte apo duhej të kishte dijeni për faktin se pesticidet ishin të ndaluara. Pra, i pandehuri Elidon Çela ka vepruar pa dijeninë se ishte e kundraligjshme futja e tyre dhe në këtë rast për të duhet të ishte vendosur një masë administrative nga Dega e Doganës. 
12.13 Sipas nenit 272 të Kodit Doganor “Kur vlera e detyrimit të shmangur nuk kalon shumën prej 5 milion lekë”, trajtohet si shkelje administrative. Në rastin konkret, detyrimi total i shmangur doganor është 196.527 lekë, konsiderueshëm nën vlerën 500.000 lekë. Dogana ka pasur mundësinë të ushtrojë masë administrative ndaj shkelësit, konfiskimin e mallit, vënie gjobe dhe pagimin e detyrimit doganor. Në këto kushte, referuar nenit 387/1 të KPP duke qenë se nga mbrojtja nuk u kërkua pafajësi, por pushimi i akuzës, kjo pjese e vendimit duhet prishur dhe pushuar akuza.
12.14 Sa më sipër, Gjykata e Apelit çmon se vendimi i Gjykatës së Shkallës së Parë të Juridiksionit të Përgjithshëm Vlorë nr. 264, datë 22.05.2024, duhet të lihet në fuqi në lidhje me akuzën e “Kontrabandës me mallra të licensuara”, parashikuar nga neni 173 i K.Penal për të cilën është vendosur pafajësi dhe duhet prishur dhe pushuar çështja për veprën penale të “Kontrabandës me mallra të ndaluara”, parashikuar nga neni 171 i Kodit Penal dhe për shkak të heqjes dorë nga ankimi i prokurorit duhet vendosur mospranimi i ankimit për veprën penale “Kontrabanda me mallra për të cilat paguhet akcizë”, parashikuar nga neni 172 i Kodit Penal.
13. Kundër vendimit nr. 1286, datë 22.05.2025, të Gjykatës së Apelit të Juridiksionit të Përgjithshëm, ka paraqitur rekurs më datë 19.02.2026, Prokuroria pranë Gjykatës së Apelit të Juridiksionit të Përgjithshëm, duke kërkuar: “Prishjen e vendimit nr. 1286, datë 22.05.2025, të Gjykatës së Apelit të Juridiksionit të Përgjithshëm Tiranë dhe dërgimin e çështjes për rishqyrtim në këtë gjykatë me tjetër trup gjykues”.
· Në lidhje me akuzën për veprën penale "Kontrabanda me mallra për të cilat paguhet akcizë". parashikuar nga neni 172/1 i Kodit Penal, në gjykimin në Apel, nga ana e prokurorit të seancës gjyqësore, në mbështetje të nenit 418, pika 1 të KPP, është paraqitur me shkrim "Deklarata për heqjen dorë nga ankimi".
· Në lidhje me veprën penale të "Kontrabanda me mallra të ndaluara ose të kufizuara", parashikuar nga neni 171 Kodit Penal, nga ana e Gjykatës së Apelit, është bërë një interpretim jo i saktë si të ligjit material ashtu dhe legjislacionit doganor.
· Konkretisht, në nenin 171 të Kodit Penal është parashikuar se: "Importimi, eksportimi ose transitimi i paligjshëm i mallrave të ndaluara ose të kufizuara që hyjnë e dalin në Republikën e Shqipërisë, i kryer me çdo mënyrë a mjet qoftë, dënohen me burgim deri në dhjete vjeť".
· Në nenin 6 të ligjit nr. 102/2014, datë 31.07.2014, "Kodi Doganor i Republikës së Shqipërisë", është përcaktuar se: "Në këtë Kod, termat e mëposhtëm kanë këto kuptime:. 34. "Mbajtës i mallrave është personi, i cili eshte pronari i mallrave ose personi, i cili ka të drejta të ngjashme disponimi mbi këto mallra ose që ka zotërim fizik mbi to....”. Ndërsa, në nenin 130 të ligjit nr.102/2014, datë 31.07.2014, "Kodi Doganor i Republikës së Shqipërisë", që bën fjalë për "Paraqitja e mallrave në doganë", është parashikuar se: "Mallrat e futura në territorin doganor të Republikës së Shqipërisë paraqiten në dogane menjeherë pas mbërritjes së tyre në zyrën doganore te caktuar ose në çdo vend tjetër të caktuar apo miratuar nga autoritetet doganore ose në zonë të lirë nga një prej personave të mëposhtëm. a) personi, i cili futi mallrat në territorin doganor të Republikës së Shqipërisë, b) personi, në emër e për llogari të të cilit vepron personi që futi mallrat në këtë territor, c) personi, i cili merr përgjegjësi për transportimin e mallrave pasi ato janë futur në territorin doganor të Republikës së Shqipërise."
· Sipas këtyre dispozitave, çdo mbajtës i mallrave që hyjnë apo dalin në apo nga territori i Republikës së Shqipërisë duhet të paraqitet në degën doganore përkatëse, menjëherë pas mbërritjes, me qëllim deklarimin e çdo malli.
· Neni 266 i ligjit nr. 102/2014, datë 31.07.2014, "Kodi Doganor i Republikës së Shqipërisë", që bën fjalë për "Raste të kontrabandës", parashikon se: "Konsiderahet kontrabandë: 2. Futja apo nxjerrja e mullrave në ose nga territori doganor i Republikës së Shqipërise pa i paraqitur ato tek autoritetet doganore, sipas përcaktimeve të neneve 130, 218 ose pikës 2. të nenit 239, importimi ose mbajtja e mallrave të ndaluara ose të kufizuara, me përjashtim të rasteve kur per keto mallra është lëshuar një autorizim me shkrim nga autoritetet kompetente...."
· Ndërsa, në nenin 19 të ligjit nr. 105/2016 "Për mbrojtjen e bimëve", është parashikuar se: "Të gjitha MB që tregtohen ose përdoren në territorin e Republikës së Shqipërisë i nënshtrohen procedurës së regjistrimit". Ndërsa, në nenin 20 po të ligjit nr.105/2016 "Për mbrojtjen e bimëve, është parashikuar se: "Tregtimi me shumice dhe pakicë i PMB-ve bëhet nga persona fizike, të diplomuar ne fushen e agronomisë, ose nga persona juridike, të cilët duhet të punësojnë një ose disa persona teknike përgjegjës, të cilët janë diplomuar në këtë fushë",
· Siç dhe rezulton, në datë 17.02.2023, rreth orës 09:13, i pandehuri Elidon Çela ka hyrë në territorin e Republikës së Shqipërisë nëpërmjet pikës së kalimit kufitar Porti Vlorë, me automjetin furgon tip "Benz", me targa italiane GL 195 YN, brenda të cilit ndër të tjera u gjendën dhe 40 kg dhe 49 litra pesticide (mallra të ndaluara dhe të kufizuara).
· Në rastin konkret nuk ka pasur njoftim zyrtar për import të "PMB", nga i pandehuri Elidon Çela, apo nga personi fizik, i cili do t'i vinte në përdorim këto produkte. Njëkohësisht, nga verifikimet e kryera, rezultoi se i pandehuri Elidon Çela nuk disponon licensë importi, tregtimi me shumicë. prodhimi, ambalazhimi, etiketimi të "PMB",
· Eshtë evidentuar se "PMB" me emrat tregtare "Topas 10 EC 3L/AFFIRM 095SG 10 kg/ DICARZOL 50SP 2 kg", të vlerësuara të rrezikshme dhe me rrezik të lartë, përdoren vetëm nga përdorues me dëshmi aftësie të veçantë.
· Pavarësisht, faktit se, pesticidet ishin blerë rregullisht në një nga marketet e shtetit Italian, lloji i pesticidit të sekuestruar nuk është në listën e mallrave të lejuara për t'u futur në territorin shqiptar. Gjithashtu, pavarësisht faktit se shtetasi Elidon Çela nuk ishte në dijeni që ky mall ishte i ndaluar, mbështetur në nenin 4 të Kodit Penal, mosnjohja e ligjit që dënon veprën penale, nuk përbën shkak për përjashtim nga përgjegjësia penale, veç rasteve kur mosnjohja është objektivisht e paevitueshme. Në rastin konkret, nuk rezulton pamundësia objektive që shtetasi Elidon Çela të ishte i informuar se artikujt që ai po transportonte duhet të ishin të pajisura me dokumentacionin përkatës sipas legjislacionit shqiptar.
· Sipas nenit 266 të ligjit nr.102/2014, datë 31.07.2014, "Kodi Doganor i Republikës së Shqipërisë". Importimi dhe mbajtja e mallrave të ndaluara nga ana e të pandehurit Elidon Çela, duke qenë se për to mallra nuk është lëshuar një autorizim me shkrim nga autoritetet kompetente, do të klasifikohet si kontrabandë.
· Nga provat e shqyrtuara, provohet plotësisht se, i pandehuri Elidon Çela nëpërmjet veprimeve të tij të kundërligjshme ka kryer veprën penale të "Kontrabanda me mallra të ndaluara ose të kufizuara", parashikuar nga neni 171 Kodit Penal, duke futur në territorin e Republikës së Shqipërisë, pesticide me peshë 40 kg dhe 49 litra. me emërtimin tregtar "Topas I OEC 3L/Affirm 0955G 10 g/Dicarz0150SP 2 Kg" si dhe "PMB, MITOR 24 L/ZETOR 10 L/FOLIANE 80EG 26 kg/SCUDES 31/CYMBALFLOË 5 L/FORUM 50 EP 2 Kg".
· Në lidhje me veprën penale të "Kontrabanda me mallra të licencuara", parashikuar nga neni 173 Kodit Penal, duhet të sqarojmë se:
· Në nenin 32 të ligjit nr. 105/2014, "Për Barnat dhe Shërbimin Farmaceutik", është parashikuar se:"/ Barnat e autorizuara në Republikën e Shqipërisë importohen nga importuesit e autorizuar nga kompanitë mbajtëse të autorizimit të tregtimit, pas pajisjes me autorizim importi të lëshuar nga Agjencia, në bazë të regjistrit të botuar të barnave."
· Ndërsa, në nenin 33 të ligjit nr. 105/2014, "Për Barnat dhe Shërbimin Farmaceutik", është parashikuar "Importi i barnave të paautorizuara bëhet me autorizim të veçante të ministrit pergjegjës për pëndetësinë për çdo seri. 2. Kriteret e dhënies së autorizimit dhe elementet e tij përcaktohen me endim të Këshillit të Ministrave. 3. Importi i barnave të dhuruara bëhet me autorizim të veçantë të rukturës përgjegjëse për farmaceutiken në ministrinë përgjegjëse për shëndetësinë"
· Në pikën 1 të nenit 465. të VKM nr.651, datë 10.11.2017, "Për Dispozitat Zbatuese të Ligjit Nr. 102/2014, "Kodi Doganor i Republikës së Shqipërisë" është përcaktuar se: "1.Në përputhje me nenet 467 dhe 468, importohen me përjashtim nga detyrimet e importit, për aq sa të mos krijojnë mundësi për abuzime ose shtrembërime të konkurrencës: a) mallra të nevojave bazë, të importuara nga institucione shtetërore, organizata bamirëse, filantropike ose fetare të miratuara nga autoritetet doganore kompetente, për t'u shpërndarë falas personave në nevojë, b) mallra të çfarëdolloj përshkrimi, të dërguara falas nga një person apo organizatë e vendosur në një vend jashtë territorit doganor të Republikës së Shqipërisë, për qëllime jo tregtare nga ana e dërguesit, për institucione shteterore apo organizata të tjera, bamirëse, filantropike ose fetare të miratuara nga autoritetet doganore kompetente, për t'u përdorur për mbledhje fondesh në evente/ngjarje të posaçme bamirësie, për personat në nevojë....”,
· Sipas "Udhëzimit" nr.1, datë 03.01.2018, "Për Operacionet e Privilegjuara", në pikën 8 të saj është përcaktuar proçedura që duhet ndjekur në rastet e mallrave që importohen në kuadër të ndihmave humanitare, me përfitues institucionet shtetërore, organizatat bamirëse, filantropike ose fetare. Konkretisht, këto mallra duhet të jenë të shoqëruara me akt dhurimi si dhe listë ngarkesa. Kërkesa për përjashtim në import duhet paraqitur në Degën Doganore nga ku do të hyjë malli dhe autorizimi shihet nga kryetari i kësaj dege.
· Në rastin konkret, i pandehuri Elidon Çela nuk dispononte dokumentacionin e nevojshëm ligjor. Pavarësisht faktit se, nga ana e shtetases Vera Gjoka, gjatë fazës së hetimeve paraprake është depozituar një deklaratë nga presidenti i "Grupit Misionar Noale", Itali, e cila mban datë 21.11.2022, ky dokument nuk përkon me datën në të cilën i pandehuri Elidon Çela ka kryer transportimin e këtyre mallrave, që është data 17.02.2023, pra rreth 2 muaj më pas.
· Sipas nenit 266 të ligjit nr. 102/2014, datë 31.07.2014, "Kodi Doganor i Republikës së Shqipërisë", futja e këtyre mallrave pa dokumentacionin përkatës si dhe pa i paraqitur tek autoritetet doganore nga ana e të pandehurit Elidon Çela, do të klasifikohet si kontrabandë.
· I pandehuri nuk është paraqitur menjëherë në zyrën doganore, por përkundrazi kanë qenë punonjësit e policisë së bashku me ato të doganës që kanë bërë të mundur konstatimin e mallrave që transportonte i pandehuri Elidon Çela.
· Referuar kësaj dispozite, i pandehuri Elidon Çela dhe pse s'ka patur dijeni për procedurën ligjore mbi importimin dhe transportimin e mallrave të sekuestruara, nuk përjashtohet nga përgjegjësia penale.
· Ekzistenca e veprave penale “Kontrabandës me mallra të ndaluara ose të kufizuara" si dhe të ‘’Kontrabandës me mallra të licensuara," të parashikuara përkatësisht nga nenet 171 dhe 173 të Kodit Penal nuk ka të bëj me vlerën e detyrimit doganor, sipas nenit 272 të ligji nr.102/2014, datë 31.07.2014, "Kodi Doganor i Republikës së Shqipërisë", pasi këto figura veprash penale kanë regjim të posaçëm doganor. Pra, importimi i produkteve farmaceutike dhe për qëllim humanitare kërkon detyrimisht pasjen e një leje të veçantë nga institucionet përkatëse të cilat konfirmojnë se këto produkte nuk janë të rrezikshme për jetën dhe shëndetin e njerëzve dhe se këto produkte do të përdoren vetëm për qëllime humanitare dhe nuk krijojnë mundësi për abuzime apo shtrëmbërime të konkurencës.
· Gjykata e Apelit ka gabuar kur ka arsyetuar se veprimet e të pandehuri Elidon Çela përbëjnë kundravajtje administrative, të parashikuara nga Kodi Doganor, duke analizuar se vlera e detyrimit doganor është 196 527 Lekë, pra, brenda vlerës prej 5 miljon lekë, e përcaktuar në nenin 272 të Kodit Doganor. Duhet të sqarojmë se, vlera e detyrimit doganor prej 196 527 Lekë nuk ka të bëjë me elementët e veprave penale të parashikuara përkatësisht nga nenet 171 dhe 173 të Kodit Penal, por ka të bëj me elementët e veprën penale të parashikuar nga neni 172/1 i Kodit Penal, ku në gjykimin në Apel, nga ana e prokurorit të seancës gjyqësore, në mbështetje të nenit 418 pika 1 të KPP, është paraqitur me shkrim "Deklarata për heqjen dorë nga ankimi”. 

II.Vlerësimi i Kolegjit Penal të Gjykatës së Lartë

14. Kolegji Penal i Gjykatës së Lartë (në vijim Kolegji) konstaton se në aspektin formal, rekursi i paraqitur nga Prokuroria pranë Gjykatës së Apelit të Juridiksionit të Përgjithshëm plotëson kriteret formale të pranueshmërisë dhe është depozituar brenda afatit ligjor (45 ditor) të parashikuar në nenin 435 të KPP. I gjykuari është njoftuar për rekursin, nëpërmjet aktit “Dëftesë komunikimi”.
15. Sa i përket përmbajtjes së rekursit, shkaqet e tij parashikohen në nenin 432 të KPP. Kjo dispozitë në pikën 1 të saj, parashikon: “1. Rekursi në Gjykatën e Lartë kundër vendimeve të Gjykatës së Apelit mund të bëhet për këto shkaqe: a) për mosrespektimin ose zbatimin e gabuar të ligjit material ose procedural, me rëndësi për njësimin ose zhvillimin e praktikës gjyqësore; b) për mosrespektimin ose zbatimin e gabuar të ligjit procedural me pasojë pavlefshmërinë e vendimit, pavlefshmërinë absolute të akteve ose papërdorshmërinë e provave; c) kur vendimi i ankimuar vjen në kundërshtim me praktikën e Kolegjit Penal ose të Kolegjeve të Bashkuara të Gjykatës së Lartë”. 
16. Kolegji vë në dukje se, Gjykata e Lartë është një gjykatë ligji, të cilës palët mund t’i drejtohen vetëm për shkaqet e përcaktuara në nenin 432 të KPP. Pretendimet në lidhje me vlerësimin e gabuar të fakteve dhe provave, nuk merren në shqyrtim nga Gjykata e Lartë, pasi kjo është një çështje që del jashtë juridiksionit ekskluzivisht ligjor të saj. Në rastin konkret, referuar vendimeve të gjykatave të faktit si dhe në verifikim të shkaqeve të ngritura në rekurs, Kolegji vlerëson se rekursi i Prokurorit përmban shkaqe nga ato të parashikuara në nenin 432 i KPP, lidhur me zbatimin e gabuar të ligjit material penal (pika 1, shkronja “b” e tij), të tilla që e cenojnë pjesërisht vendimmarrjen e Gjykatës së Apelit të Juridiksionit të Përgjithshëm. Prokurori në rekurs pretendon zbatim të gabuar të ligjit material penal nga gjykata e apelit dhe kundërshton vendimmarrjen e asaj Gjykate, sa i përket lënies në fuqi të vendimit të gjykatës së shkallës së parë, në lidhje me akuzën e ngritur ndaj të pandehurit Elidon Çela, për veprën penale “Kontrabanda me mallra të licensuara”, parashikuar nga neni 173 i Kodit Penal si dhe disponimin për me pushimin e çështjes në ngarkim të të pandehurit Elidon Çela për akuzën penale “Kontrabanda me mallra të ndaluara”, parashikuar nga neni 171 i Kodit Penal.
17. Kolegji konstaton se gjykata e shkallës së parë ka gjykuar çështjen penale ndaj të gjykuarit Elidon Çela, ku në përfundim të gjykimit, në gjendjen e akteve sipas procedurës së gjykimit të shkurtuar, ka vendosur deklarimin fajtor të tij për kryerjen e veprës penale “Kontrabanda me mallra të ndaluara”, të parashikuara nga neni 171 i Kodit Penal, ndërsa e ka shpallur të pafajshëm për kryerjen e veprave penale, të parashikuara nga nenet 172 e 173 të Kodit Penal. Gjykata e Apelit ka ndryshuar vendimmarrjen e gjykatës se shkallës së parë, vetëm sa i përket deklarimit fajtor të të pandehurit për kryerjen e veprës penale “Kontrabanda me mallra të ndaluara”, parashikuar nga neni 171 i Kodit Penal, duke e pushuar çështjen në ngarkim të të pandehurit për këtë akuzë. Gjykata e Apelit e ka bazuar vendimmarrjen e saj në argumentin se, i pandehuri nuk ka qenë në dijeni të faktit se produkti “pesticid” ka qenë i ndaluar në shtetin shqiptar, nuk ka pasur qëllim fitim, pasi nuk ka cilësinë e subjektit tregtar dhe në këto kushte mungon ana subjektive e veprës penale “Kontrabanda me mallra të ndaluara”, parashikuar nga neni 171 i Kodit Penal
18. Kolegji, referuar këtyre vendimmarrjeve si dhe kuadrit ligjor, i cili gjen zbatim në rastin konkret, e konsideron të drejtë shkakun e rekursit të ngritur nga Prokurori se Gjykata e Apelit ka interpretuar/zbatuar në mënyrë të gabuar ligjin material penal, me pasojë pushimin e çështjes në ngarkim të të pandehurit Elidon Çela, për akuzën penale “Kontrabanda me mallra të ndaluara”, parashikuar nga neni 171 i Kodit Penal. Kolegji, gjithashtu e gjen të bazuar pretendimin se Gjykata e Apelit ka gabuar, kur ka vlerësuar se veprimet e të pandehurit Elidon Çela përbëjnë kundravajtje administrative, të parashikuara nga Kodi Doganor, pasi vlera e detyrimit doganor është në shumën 196 527 lekë, pra, brenda vlerës prej 5 milion lekë, të përcaktuar në nenin 272 të Kodit Doganor, i cili parashikon se "1.Shkelësi mund t'u kërkojë autoriteteve doganore zgjidhjen në rrugë administrative të kontrabandës në rast se plotësohen njëkohësisht të gjitha kushtet e mëposhtme: a) ndjekja penale nuk ka filluar ende; b) shuma e detyrimeve doganore që duhet paquar për mallrat e përfshira në kontrabandë është më e vogël se 5 milionë lekë....”. 
19. Kolegji pajtohet me qëndrimin e oganit të akuzës se vlera e detyrimit doganor prej 196 527 lekë nuk ka të bëjë me elementet e veprës penale "Kontrabanda me mallra të ndaluara ose të kufizuara”, të parashikuar nga neni 171 Kodit Penal, pasi mallrat e ndaluara, nuk lejohen të hyjnë në qarkullim civil dhe si të tilla, për këto mallra nuk mund të ketë një tarifë apo detyrim doganor që mund të llogaritet për t'u paguar, në mënyrë që çështja të gjejë zgjidhje nëpërmjet rrugës/marrëveshjes administrative.
20. Nga ana tjetër, Kolegji konstaton se gjykata e shkallës së parë ka vlerësuar se veprimet e kryera nga i pandehuri përmbajnë elemente të veprës penale të parashikuar në nenin 171 të Kodit Penal. Kjo dispozitë renditet tek seksioni i krimeve në fushën e doganave, nën titullin” “Kontrabanda me mallra të ndaluara ose të ose të kufizuara”, i cili parashikon se: “Importimi, eksportimi ose transitimi i paligjshëm i mallrave të ndaluara ose të kufizuara që hyjnë e dalin në Republikën e Shqipërisë, i kryer me çdo mënyrë a mjet qoftë, dënohen me burgim deri në dhjetë vjet”dhe synon të mbrojë regjimin juridik doganor, marrëdhëniet juridike që garantojnë respektimin e ndalimeve dhe kufizimeve ligjore mbi importin, eksportin dhe tranzitin e mallrave, duke parandaluar qarkullimin e paligjshëm të mallrave që, për shkak të natyrës së tyre, paraqesin rrezik për sigurinë, shëndetin publik, mjedisin ose interesa të tjera të mbrojtura me ligj. Referuar këtij rregullimi ligjor, ashtu siç është pranuar nga gjykata e faktit, mallrat/pesticidet me emrat tregtar Topas 10 EC 3L/AFFIRM 095SG 10 kg/ DICARZOL50SP 2 kg, janë vlerësuar me rezikshmëri të lartë dhe përdoren vetëm nga subjekte me dëshmi të veçantë. Gjithashtu rezulton se importimi i tyre është i ndaluar në Shqipëri, pasi këto produkte nuk figurojnë në listën e PMB, MITOR 24 L/ZETOR 10 L/FOLIANE 80EG 26 kg/SCUDES51/CYMBALFLOË 5 L/FORUM 50 EP 2 kg.
21. Në këto kushte, Kolegji vlerëson se drejt ka arsyetuar Gjykata e shkallës së Parë se i pandehuri me veprimeve aktive të kundërligjshme ka bërë të mundur kalimin e paligjshëm të mallrave të ndaluara në territorin doganor të Republikës së Shqipërisë, duke konsumuar plotësisht elementet e veprës penale, të parashikuar nga neni 171 i Kodit Penal dhe pavarësisht faktit se nuk ishte në dijeni që ky mall ishte i ndaluar, mbështetur në nenin 4 të Kodit Penal, mosnjohja e ligjit që dënon veprën penale, nuk e përjashton atë nga përgjegjësia penale. Në rastin konkret, i pandehuri Elidon Çela ka qenë drejtuesi i mjetit në pronësi të tij, i cili transportonte mallra të ndryshme dhe pasagjerë nga shteti Italian dhe nuk rezulton pamundësia objektive për t`u informuar lidhur me faktin nëse mallrat që do të kalonin nëpërmjet mjetit të tij, ishin ose jo të lejueshme në vendin tonë.
22. Sa më sipër, Kolegji në funksion të kontrollit të ligjshmërisë së vendimmarrjeve të gjykatave të faktit, vlerëson se vendimi Gjykatës së Shkallës së Parë të Juridiksionit të Përgjithshëm Vlorë është rezultat i zbatimit të drejtë të ligjit material penal dhe i një analize tërësore dhe të harmonizuar të provave, në përputhje të plotë me nenin 152 të KPP, i cili kërkon që gjykata të vlerësojë provat në tërësi, duke argumentuar arsyet mbi të cilat mbështetet bindja e saj dhe si e tillë, duhet të lihet në fuqi
	23. Në konkluzion, Kolegji Penal çmon se vendimi i Gjykatës së Apelit duhet të prishet për zbatim të gabuar të ligjit material dhe të lihet në fuqi vendimi i Gjykatës së Shkallës së Parë, duke u gjetur i drejtë shkaku i ngritur në rekurs nga prokurori dhe duke zbatuar në këtë rast, shkronjën “b” të paragrafit 1, të nenit 441 të KPP, për prishjen e vendimit të gjykatës së apelit dhe lënien në fuqi të vendimit të gjykatës së shkallës së parë. 

PËR KËTO ARSYE,

Kolegji Penal i Gjykatës së Lartë, duke u bazuar në nenin 441, pika “1”, shkronja “b” të Kodit Procedurës Penale,
V E N D O S I:

[bookmark: _Hlk236123459]Prishjen e vendimit nr nr. 1286, datë 22.05.2025, të Gjykatës së Apelit të Juridiksionit të Përgjithshëm dhe lënien në fuqi të vendimit nr. 264, datë 22.05.2024, të Gjykatës së Shkallës së Parë të Juridiksionit të Përgjithshëm Vlorë.

Tiranë, më 26.05.2026

          

                                                          MENDIM KUNDËR

“Për motivet e kundërshtimit të vendimit të Kolegjit Penal, për çështjen nr. 53501-315-2026 akti”
(Gjyqtar Ilir Panda

[bookmark: _Hlk120047455][bookmark: _Hlk118644012][bookmark: _Hlk163557509]1. Kolegji Penal i Gjykatës së Lartë (në vijim Kolegji) ka marrë në shqyrtim, në dhomë këshillimi rekursin e paraqitur nga Prokuroria pranë Gjykatës së Apelit të Juridiksionit të Përgjithshëm, ndaj vendimit nr. 1286, datë 22.05.2025, të Gjykatës së Apelit të Juridiksionit të Përgjithshëm. Në rastin objekt gjykimi konstatohet se, Gjykata e Shkallës së Parë e Juridiksionit të Përgjithshëm Vlorë, me vendimin nr. 264, datë 22.05.2024, ka vendosur: “Të deklarojë të pafajshëm të pandehurin Elidon Çela për veprën penale “Kontrabanda me mallra për të cilat paguhet akcizë”, parashikuar nga neni 172 i Kodit Penal për shkak se fakti nuk përbën vepër penale.
-Të deklarojë të pafajshëm të pandehurin Elidon Çela për veprën penale “Kontrabanda me mallra të licencuara", parashikuar nga neni 173 i Kodit Penal për shkak se fakti nuk përbën vepër penale. 
-Të deklarojë fajtor të pandehurin Elidon Çela për veprën penale “Kontrabanda me mallra të ndaluara”, parashikuar nga neni 171 i Kodit Penal dhe ta dënojë atë me një vit e gjashtë muaj burgim. Në aplikim të nenit 406 të K.Pr.Penale, ulet një e treta e dënimit dhe përfundimisht i pandehuri dënohet me një vit burgim. 
-Në bazë të nenit 59 të Kodit Penal urdhërohet pezullimi i dënimit me burgim dhe i pandehuri vendoset në provë për një afat prej dy vjetësh me kusht që gjatë kësaj kohe të moskryejë vepër tjetër penale. I pandehuri detyrohet të mbajë kontakte me Shërbimin e Provës dhe të njoftojë këtë institucion në rast të ndryshimit të vendbanimit, apo vendqëndrimit. 
- Kundër këtij vendimi mund të bëhet ankim në Gjykatën e Apelit të Juridiksionit të Përgjithshëm Tiranë brenda 15 ditëve nga e nesërmja e komunikimit të tij”.
3. Gjykata e Apelit të Juridiksionit të Përgjithshëm, me vendimin nr. 1286, datë 22.05.2025, ka vendosur: “Lënien në fuqi të vendimit nr. 264, datë 22.05.2025, të Gjykatës së Shkallës së Parë të Juridiksionit të Përgjithshëm Vlorë, në lidhje me akuzën e ngritur ndaj të pandehurit Elidon Çela për veprën penale “Kontrabanda me mallra të licensuara”, parashikuar nga neni 173 i Kodit Penal. Prishjen e vendimit nr. 264, datë 22.05.2025 të Gjykatës së Shkallës së Parë të Juridiksionit të Përgjithshëm Vlorë dhe pushimin e çështjes në ngarkim të të pandehurit Elidon Çela për akuzën penale “Kontrabanda me mallra të ndaluara”, parashikuar nga neni 171 i Kodit Penal. Mospranimin e ankimit të paraqitur nga prokurori për akuzën penale “Kondrabanda me mallra për të cilat paguhet akcizë", parashikuar nga neni 172 i Kodit Penal. Kundër këtij vendimi lejohet rekurs në Gjykatën e Lartë brenda 45 ditëve, duke filluar ky afat nga e nesërmja e njoftimit të vendimit”.
4. Kolegji Penal, pasi ka shqyrtuar çështjen në dhomë këshillimi, në datë 28.05.2026, bazuar në nenin 441, pika 1, shkronja “b” të Kodit të Procedurës Penale (në vijim KPP), ka disponuar për: “Prishjen e vendimit nr. 1286, datë 22.05.2025, të Gjykatës së Apelit të Juridiksionit të Përgjithshëm dhe lënien në fuqi të vendimit nr. 264, datë 22.05.2025, të Gjykatës së Shkallës së Parë të Juridiksionit të Përgjithshëm Vlorë”.
5. Me këtë vendim të shumicës së anëtarëve të Kolegjit, unë, gjyqtar Ilir Panda, jam kundër, për arsyet në vijim.
6. Kolegji Penal ka vlerësuar se Gjykata e Apelit ka interpretuar/zbatuar në mënyrë të gabuar ligjin material penal, sa i përket pushimit të çështjes në ngarkim të të pandehurit Elidon Çela, për akuzën penale “Kontrabanda me mallra të ndaluara”, parashikuar nga neni 171 i Kodit Penal. Nga ana tjetër, Kolegji ka vlerësuar se vendimmarrja e Gjykatës së Shkallës së Parë, e cila ka arsyetuar se veprimet e kryera nga i pandehuri përmbajnë vetëm elemente të veprës penale të parashikuar në nenin 171 të Kodit Penal, është një vendimmarrje e drejtë, pasi i pandehuri Elidon Çela ka qenë drejtuesi i mjetit në pronësi të tij, i cili transportonte mallra dhe pasagjerë nga shteti italian dhe, në rastin konkret, nuk rezulton pamundësia objektive e tij për t`u informuar mbi ligjshmërinë/lejueshmërinë e kalimit të mallrave që do të transportonte në Shqipëri.
7. Referuar sa më lart, si dhe arsyetimit ligjor të vendimeve të gjykatave të faktit, si gjyqtar në pakicë, konstatoj se Kolegji Penal ka konsideruar jo në përputhje me ligjin material penal vetëm atë pjesë të vendimmarrjes së Gjykatës së Apelit që ka të bëjë më akuzën për kryerjen e veprës penale, të parashikuar nga neni 171 i Kodit Penal, ndërsa është dakordësuar me disponimin e Gjykatës së Apelit (e cila ka lënë në fuqi vendimin e Gjykatës së Shkallës së Parë), në lidhje me deklarimin e pafajshëm të të pandehurit për kryerjen e veprës penale “Kontrabanda me mallra të licensuara”, parashikuar nga neni 173 i Kodit Penal.
8. Gjej të drejtë shkakun e Prokurorit në rekurs se, referuar kuadrit ligjor në fuqi, mallrat farmaceutikë duhet të jenë të shoqëruara me një akt dhurimi dhe se importimi i produkteve farmaceutike dhe për qëllime humanitare kërkon detyrimisht pasjen e një leje të veçantë nga institucionet përkatëse, të cilat konfirmojnë se këto produkte nuk janë të rrezikshme për jetën dhe shëndetin e njerëzve, se do të përdoren vetëm për qëllime humanitare dhe nuk krijojnë mundësi për shtrembërime të konkurrencës në treg. Në rastin konkret, Prokurori ka pretenduar se deklarata e paraqitur nga i pandehuri Elidon Çela, e datës 21.11.2021, e lëshuar nga presidenti i "Grupit Misionar Noale", Itali, nuk përkon me datën në të cilën i pandehuri ka kryer transportimin e këtyre mallrave, pretendim ky i cili nuk ka marrë përgjigje nga Gjykata e Apelit.
9. Gjithashtu, siç edhe shumica ka konstatuar, Gjykata e Apelit ka referuar në mënyrë të gabuar në dispozitat e Kodit Doganor për t’a përjashtuar të pandehurin nga përgjegjësia penale për kryerjen e veprës "Kontrabandës me mallra të ndaluara ose të kufizuara”, të parashikuar nga neni 171 Kodit Penal, pasi vlera e detyrimit doganor nuk ka të bëjë me elementet e veprave penale të parashikuara nga nenet 171 dhe 173 të Kodit Penal, por me elementet e veprës penale të parashikuar nga neni 172/1 i Kodit Penal, për të cilën gjatë gjykimit në Apel, nga ana e prokurorit të seancës gjyqësore, në mbështetje të nenit 418, pika 1 të KPP, është paraqitur me shkrim "Deklarata për heqjen dorë nga ankimi”.
10. Referuar sa më lart, si gjyqtari në pakicë vlerësoj se kjo çështje duhej të kthehet për rishqyrtim në Gjykatën e Apelit të Juridiksionit të Përgjithshëm, e cila si gjykatë ligji dhe fakti, duhet të marrë në rishqyrtim rishtazi pretendimet e palëve dhe t`i ballafaqojë ato me ligjin që gjen zbatim në rastin konkret për të arritur në një konkluzion sa më të drejtë në lidhje me këtë çështje. 
11. Në konkluzion, unë, gjyqtari Ilir Panda, shpreh votën time kundër vendimit të marrë në datë 28.05.2026, nga Kolegji Penal i Gjykatës së Lartë, në lidhje me rekursin e paraqitur për këtë çështje në Gjykatën e Lartë. Në vlerësimin tim, Kolegji, në konformitet me kërkesat e nenit 441, pika 1, shkronja “c” e KPP, duhet të dispononte: “Prishjen e vendimit nr.1211/30-2025-3985, datë 13.05.2025 të Gjykatës së Apelit të Juridiksionit të Përgjithshëm dhe kthimin e çështjes në atë gjykatë, më tjetër trup gjykues”. 

  GJYQTAR

Tiranë, më 28.05.2026 							  Ilir PANDA

